钦定古今图书集成/理学汇编/学行典/第198卷 > 陈梦龙
## 钦定古今图书集成/理学汇编/学行典/第198卷 > 陈梦龙

按《福州府志》：“陈梦龙，字启瑞，候官人。嘉靖甲子乡荐，
令合浦，以采珠忤抚臣归。归时，父母双鬓皤如矣。梦
龙奉甘旨，务协其欢。缘父意，取诸父及兄弟之子孙
聚居宇下，服食婚姻费皆己出。始梦龙廉于官，后以
百口稍不给，展转称贷，无替其初。岭南叶春及为之
传，有曰：‘归谢一钱，居希百忍’。人服其确论。”